Agami ing jaman samangke sampun kaecalan kawruh patrapipun ingkang kangge angudi kanyataan wau, ananging kawruh wau botên ical, sanadyan samangke sampun botên katingal, teyosopi ingkang badhe mangsulakên kawruh wau dhatêng manungsa, sarta anuntun dhatêng manungsa supados angudi pyambak, sarta supados sampun amung gêga kemawon, punapa ingkang kacariyosakên kala rumiyin, ananging ugi sagêda angsal kanyataan ingkang kawulangakên dening agami.